Timbaland Presents Shock Value II

***Shock Value II*** (pazīstams arī ar nosaukumu ***Timbaland Presents Shock Value II***) ir amerikāņu producenta *[[Timbaland]]* trešais solo studijas albums. Albums ir turpinājums ļoti veiksmīgajam *Timbaland* albumam *[[Timbaland Presents Shock Value|Shock Value I]]*, kas ieguva pirmo vietu neskaitāmos pasaules topos un ieguva sešpadsmit platīnu sertificējumu.

Sākotnēji albumu plānoja izdot 2008. gadā, bet tas tika atstumts uz 2009. gadu un provizoriski apstiprināja, ka to izdos 2009. gada 23. novembrī zem leibla *[[Blackground Records]]*, tomēr vēlāk albums vēlreiz tika atstumts uz 2009. gada 7. decembri Apvienotajā Karalistē, un 8. decembrī ASV.

## Albuma vēsture
2008. gada jūlijā, kādā intervijā ar MTV *Timbaland* apstiprināja, ka strādā pie nākamā albuma, kas sekos viņa veiksmīgajam Shock Value. Tajā brīdi viņš apstiprināja, ka ir ierakstījis dziesmu ar Madonnu, kuru bija plānots iekļaut viņas albumā *[[Hard Candy]]*, taču tas netika izdarīts. Viņš arī teica, ka sadarbosies ar Džordinu Sparksu, *[[Beyonce]]*, Riannu, *[[Jonas Brothers]]*, Mailiju Sairusu un T.I.. Timbaland vēl teica, ka līdztekus reperim *[[T-Pain]]*, kurš noteikti piedalīsies, viņš cer arī sadarboties ar *[[Jay-Z]]*.

2009. gada oktobrī Timbaland paziņoja, ka dažas *Shock Value II* un *Jay-Z* jaunā albuma dziesmas viņš producējis ar PSP lietotni *[[Beaterator]]*.

## Albuma ierakstīšana
2009. gada oktobrī *[[Billboard]]* paziņoja, ka savā jaunajā albumā *Timbaland* sadarbosies ar daudziem tiem pašiem izpildītājiem, kuri piedalījās viņa iepriekšējā albumā. Džastins Timberleiks ierakstīja vokālu priekš divām dziesmām. Pirmā no tām ir "Carry Out", kas vēlāk tika izdota kā singls. Otrā dziesma saucās "Crazy Girl". Tā izmantoja semplu no Tank dziesmas "I Love Them Girls" Dziesma tomēr netika iekļauta albumā. 2007. gadā Keri Hilsone sadarbojās ar *Timbaland* un *[[D.O.E.]]*, lai ierakstītu hitu "The Way I Are". Hilsone atkal sadarbojās ar *D.O.E.*, lai ierakstītu dziesmu "The One I Love", kurā oriģināli bija vokāli no Krisa Brauna. Dziesma pirms tam saucās "Maniac".
Tomēr tā tika atklāta 2009. gada novembrī, intervijā ar *[[E! Online]]*. Brauns un *Timbaland* izņēma dziesmu no albuma.

2006. gadā *Timbaland* producēja Nellijas Furtado albumu *[[Loose (Nellijas Furtado albums)|Loose]]*. Viņš arī parādījās vairākās Furtado dziesmās. Nellija iedziedāja *Timbaland* singlu "Morning After Dark", kurā piedalās franču ritmblūza dziedātāja *[[SoShy]]*.

## Popularizēšana un izdošana
Albumu sākotnēji plānoja izdot 2008. gada 4. novembrī, bet tā kā tas sakrita ar 2008. gada ASV prezidenta vēlēšanām, tas tika atcelts. Pēc tam albumu atstūma uz nezināmu laiku, lai *Timbaland* varētu strādāt pie *[[Jay-Z]]* albuma *[[The Blueprint 3]]*, kurš tika izdots 2009. gada septembrī. Žurnāls Rap-Up apstiprināja, ka albums tiks izdots 2009. gada 23. novembrī ASV un Apvienotajā Karalistē. Speciāli priekš ASV tika izdota arī divu disku delukss versija. Tomēr vēlāk žurnāls atklāja, ka albums atstumts uz 2009. gada 8. decembri.

*Timbaland* izpildīja albuma galveno singlu "Morning After Dark" vienā no albuma izdošanas ballītēm Lasvegasā 17. oktobrī un vēlreiz F1 sacensībās Abū Dabī, Apvienotajos Arābu Emirātos. Tad 22. novembrī dziesma tika pirmo reizi pilnībā nodziedāta dzīvajā kopā ar Nelliju Furtado un *[[SoShy]]*.

## Dziesmu saraksts

## Topu pozīcijas
Albums debitēja Billboard 200 topa 36. vietā, pārdodot 40,000 kopijas pirmajā nedēļā. Šobrīd albums ASV ir pardots vairāk, kā 120 000 kopijās.

;Topu pozīcijas

## Izdošanas vēsture

## Atsauces